Sura 44.
<s>S u r a    XLIV</s>

<s>Kura'an časni(Tomislav Dretar)
Religija
D î m</s>

<s>U ime Allaha:
Onog koji čini milosrđe,
Milosrdnog.</s>

<s>1	Ha.</s><s>Mim.</s><s>2	Jasne mi knjige!</s><s>3	Mi smo dali da siđe jedne blagoslovljene noći.</s><s>Mi smo, uistinu, onaj koji upozorava.</s>

<s>4	Svako mudro Upozorenje je propisano te noći,
5	kao Upozorenje koje isijava iz nas
	– Da, mi smo oni koji šalju navjestitelje –
6	i kao  milosrđe sa strane tvog Gospodara.</s>

<s>On je onaj koji čuje i koji zna;
7	Gospodarar nebesa i zemlje
	i onog što se nalazi između to dvoje.
	– Kad biste vi samo vjerovali čvrsto! –</s>

<s>8	Nema Allaha osim njega.</s><s>On daje život i on daje smrt.</s><s>On je vaš Gospodar
	i Gospodar vaših prvih predaka.</s>

<s>9	Ali ti ljudi su u to sumnjali
	i šalili se.</s>

<s>10	Iščekuj dakle Dan kad će nebo donijeti
	  jedan dobro vidljivi oblak
11	koji će obaviti ljude:
	evo jedne bolne kazne!</s>

<s>12	« Gospodare naš!</s><s>Udalji od nas kaznu!</s><s>Da, mi vjerujemo! »</s>

<s>13	Kako bi ih Opomena urasumila,
	kad je jedan jasni Poslanik  već došao?</s>

<s>14	Oni su se okrenuli od njega i rekli:
	« To je jedan šegrt, jedan obsjednuti. »</s>

<s>15	Mi ćemo udaljiti trenutno kaznu	
	ali vi ćete  se k njoj vratiti zasigurno.</s>

<s>16	Na Dan kad ćemo mi njih zgrabiti
	  sa velikom žestinom,
	mi ćemo se osvetiti.</s>

<s>17	Prije njih, mi smo iskušali narod  Faraonov,
	kad je jedan plemeniti Poslanik  već bio došao k njima:
18	« Izručite mi sluge Božje,
	ja sam za vas, jedan Poslanik  dostojan povjerenja.</s><s>19	Ne dižite se protiv Allaha.</s><s>Ja vam dolazim s jednim neosporivim autoritertom.</s>

<s>20	Ja tražim zaštitu u mog Gospodara i vašeg Gospodara
	da me vi ne biste kamenovali.</s>

<s>21	Odstranite se od mene,
	ako nemate povjerenja u mene. »</s>

<s>22	On zazva svog Gospodara:
	« Ovi ljudi su zločinci» –</s>

<s>23	« Pođi noću s mojim slugama;
	vi ćete  biti progonjeni.</s><s>24	Ostavi more rasjapljeno;
	evo jedne vojske koja će biti potopljena. »</s>

<s>25	Koliko li su oni napustili vrtova, izvora,
26	obrađenih polja, lijepih nastanbi,
27	slasti,
	u čijem su se krilu radovali.</s>

<s>28	I bi to ovako:
	Mi smo ta dobra ostavili u naslijedstvo
	   jednom drugom narodu.</s>

<s>29	Nebo i zemlja nisu plakali za njima.</s><s>Nikakva odgoda njima ne bi odobrena.</s>

<s>30	Mi smo spasili sinove Izrailove
	  sramotne kazne
31	i od Faraona koji bijaše ohol, među nevjernima.</s>

<s>32	Mi smo njih izabrali, namjerno,
	među svim narodima u svijetu.</s>

<s>33	Mi smo njima donijeli Znakove
	koji donose jedan siguran dokaz.</s>

<s>34	Ti ljudi govore:
35	« Ima samo jedna smrt, ona prva,;
	i mi ne ćemo biti uskrsnuti.</s><s>36	Povratite naše predke,
	ako ste istiniti! »</s>

<s>37	Hoće li oni biti bolji od naroda Tubbeova
	i od njihovih predhodnika koje smo mi uništili
	jer bijahu zločinci?</s>

<s>38	Mi nismo radi igre stvorili
	nebesa, zemlju i ono što je između to dvoje.</s><s>39	Mi smo njih stvorili u punoj Istini,
	ali većina ljudi ne zna.</s>

<s>40	Na Dan Odluke
	biće trenutak utvrđen
	  za sastanak svih ljudi;
41	Dan kad nikakav prijatelj neće moći ništa učiniti
	  za svog prijatelja;
	Dan kad ljudima ne će biti pomoći.</s><s>42	izuzev onog kome će Allah  dodijeliti milosrđe.
	– On je, uistinu, Svemogući,
	   Milosrdni –</s>

<s>43	Drvo Zakumovo
44	hrana je grješnicima.</s><s>45	Ono vrije u crijevima
	 kao kovina u topionici,
46	kao ključala voda.</s>

<s>47	« Uzmite ovog čovjeka!</s><s>Odnesite ga na dno Pećnice;
48	potom kaznite ga sipajući na njegovu glavu
	 kipuću vodu…»</s>

<s>49	« Kušaj!
	 nisi li ti silan, darežljiv? »
50	Evo u što ste vi sumnjali!</s>

<s>51	Oni koji se boje Allaha
	boraviće u jednom mirnom mjestu boravka,
52	u sred vrtova i izvora.</s>

<s>53	Oni će biti odjeveni u satin i brokart
	i postavljeni licem u lice.</s>

<s>54	Evo kako ćemo mi njima za supruge dati
	  Hurije krupnih očiju.</s>

<s>55	Ondje, oni će mirno tražiti
	sve vrste plodova.</s><s>56	Oni više neće okusiti smrti,
	poslije svoje prve smrti.</s><s>Allah ih je zaštitio od kazne u Paklu,
57	po milosti tvog Gospodara:
	evo sreće bez granica!</s>

<s>58	Ovo smo mi učinili lako rasumljivim
	  na tvojem jeziku.</s><s>Možda će oni rasmišljati!</s><s>59	Promatraj ih dakle pažljivo,
	oni tebe također promatraju!…</s><s>Kura'an časni(Tomislav Dretar)Kur'an časni(Tomislav Dretar)
Religija</s>

